laion/Wikipedia-Exotic huggingface dataset:
פיגוע הירי בקו 25

פיגוע הירי בקו 25 היה פיגוע ירי שבוצע בקו 25 בגבעה הצרפתית בירושלים, ובו נרצחו 2 נערים יהודים ונפצעו מעל 48 אנשים, הפיגוע בוצע על ידי הג'יהאד האיסלאמי הפלסטיני. צומת הגבעה הצרפתית נמצאת מכיוון צפון-מזרח מקו התפר, ומהווה הצטלבות של דרך עוזי נרקיס (הסלול מכיוון צפון לדרום, ועובר בין חלקה המזרחי של ירושלים ומערבה) עם כביש מספר 1 (הסלול ממזרח למערב). באזור כבר היו בעבר מספר פיגועי ירי נגד כלי רכב ישראלים. דקות אחדות לפני השעה 16:00 אחה"צ, בשעה 15:50, עמד על המדרכה בצומת הגבעה הצרפתית המחבל חאתם שוויקי, בן 24 מחברון, המחזיק בתעודת זהות של הרשות הפלסטינית. מכיוון המדרכה המחבל ירה לעבר אוטובוס קו 25 שעבר בצומת, והגיע מכיוון צפון משכונת נווה יעקב. בפיגוע נרצחו מנשה מני רגב בן 14 תושב שכונת רמות אלון שבירושלים והנערה רחל בן ישי בת 16 מהעיר ביתר עילית. אפרת וייס, שני הרוגים וכ-50 פצועים בפיגוע ירי בירושלים, באתר ynet, 4 בנובמבר 2001 פיגוע קטלני בגבעה הצרפתית בירושלים, באתר ערוץ 7, ‏2001-11-05
Miles Away (שיר של Years Around the Sun)

Miles Away (בעברית: רחוק מאוד) הוא סינגל של הלהקה האמריקאית Years Around the Sun (אנ') אשר יצא לאור ב-4 באפריל 2010 כחלק מהאלבום Castles In The Sky. השיר בוצע על ידי הלהקה האמריקאית Years Around the Sun (אנ'), ויצא לאור ב-4 באפריל 2010 כחלק מהאלבום Castles In The Sky. בשנת 2019 הוא נכלל באלבום "25 שנה של מוזיקה" של גלגלצ. ב-24 באוגוסט 2010, הוציא הלהקה את הגרסה האקוסטית לשיר, אשר צברה מעל ל-8 מיליון השמעות בספוטיפיי. וידאו קליפ לשיר נוצר בידי טיילור סטיל (אנ'), ויצא לאור ב-20 בספטמבר 2010, כחלק מקמפיין בשם "From Where You'd Rather Be" של מותג הבירה, קורונה. בקליפ מוצגים קטעים מצולמים מטיול שערכו סטיל וחבריו במקסיקו. ב-17 בינואר 2012 יצא קליפ נוסף של השיר בהפקת טיילור סטיל וקורונה. מידע על השיר "Miles Away" באתר iTunes מידע על השיר "Miles Away" באתר ספוטיפיי Years Around The Sun - Miles Away (Acoustic Cover), סרטון בערוץ "LiberEye", באתר יוטיוב (אורך: 04:03) Years Around The Sun - Miles Away - מתורגם לעברית, סרטון בערוץ "Songs targum", באתר יוטיוב (אורך: 03:01) Castles In The Sky (Soundtrack from the Motion Picture) • iArtwork, iartwork.me (באנגלית) גלגלצ - 25 שנה של מוזיקה | דיסק אוסף כפול | אמנים שונים, באתר דיסק סנטר (בעברית) גלגלצ, 25 שנה של מוזיקה - הלהיטים הגדולים, באתר ספוטיפיי (בעברית) Miles Away (Acoustic Edit) - Single, אפל מיוזיק (באנגלית) Years Around The Sun, ספוטיפיי (באנגלית) HisPotion, From Where You’d Rather Be, Hispotion, ‏5 ביוני 2013 (באנגלית) Corona Extra: A Journey by Taylor Steele - From Where You'd Rather Be, סרטון בערוץ "Corona Extra Australia", באתר יוטיוב (אורך: 03:21) Years Around the Sun, This is part of a new ad campaign for Corona, Taylor Steele, and Years Around the Sun!, פייסבוק, ‏21 בספטמבר 2010 (באנגלית) Corona From Where You'd Rather Be - A Boat Journey by Taylor Steele, סרטון בערוץ "Corona Extra Australia", באתר יוטיוב (אורך: 02:12) Years Around the Sun, Check out the new video from Taylor Steele featuring the Acoustic Edit of our song Miles Away. I would definitely rather be there right now, פייסבוק, ‏18 בינואר 2012 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Miles Away (שיר של Years Around the Sun)".
זהות ויינשטיין-ארונסיין

זהות ויינשטיין-ארונסיין שידועה גם כזהות הדטרמיננטה של סילבסטר קובעת שאם A ∈ M m × n ( F ) {\displaystyle A\in M_{m\times n}(F)} היא מטריצה עם m שורות ו-n עמודות, ו- B ∈ M n × m ( F ) {\displaystyle B\in M_{n\times m}(F)} היא מטריצה עם n שורות ו-m עמודות, אזי הדטרמיננטה מקיימת det ( I m + A B ) = det ( I n + B A ) {\displaystyle \det(I_{m}+AB)=\det(I_{n}+BA)} כאשר I k {\displaystyle I_{k}} היא מטריצת היחידה מסדר k. נוסחה זו שימושית כאשר n הוא מספר גדול ו-m קטן משמעותית ממנו, ורוצים לחשב דטרמיננטות מהסוג הנ"ל במחשב, שכן הסיבוכיות של חישוב נומרי של דטרמיננטה של מטריצה ריבועית מסדר k הוא O ( k 3 ) {\displaystyle {\mathcal {O}}(k^{3})} . נשים לב, שלפי כללי דטרמיננטה של מטריצת בלוקים: det ( I m + A B ) = det [ I m + A B 0 B I n ] {\displaystyle \det(I_{m}+AB)=\det {\begin{bmatrix}I_{m}+AB&0\\B&I_{n}\end{bmatrix}}} אבל את מטריצת הבלוקים אפשר לכתוב כמכפלת מטריצות: [ I m + A B 0 B I n ] = [ I m A 0 I n ] [ I m − A B I n ] = X ⋅ Y {\displaystyle {\begin{bmatrix}I_{m}+AB&0\\B&I_{n}\end{bmatrix}}={\begin{bmatrix}I_{m}&A\\0&I_{n}\end{bmatrix}}{\begin{bmatrix}I_{m}&-A\\B&I_{n}\end{bmatrix}}=X\cdot Y} כעת נעזר בכפליות הדטרמיננטה: det ( X Y ) = det ( X ) det ( Y ) = det ( Y ) det ( X ) = det ( Y X ) {\displaystyle \det(XY)=\det(X)\det(Y)=\det(Y)\det(X)=\det(YX)} ברם, Y X = [ I m − A B I n ] [ I m A 0 I n ] = [ I m 0 B I n + B A ] {\displaystyle YX={\begin{bmatrix}I_{m}&-A\\B&I_{n}\end{bmatrix}}{\begin{bmatrix}I_{m}&A\\0&I_{n}\end{bmatrix}}={\begin{bmatrix}I_{m}&0\\B&I_{n}+BA\end{bmatrix}}} אבל שוב מחישוב דטרמיננטה של מטריצת בלוקים נקבל det [ I m 0 B I n + B A ] = det ( I n + B A ) {\displaystyle \det {\begin{bmatrix}I_{m}&0\\B&I_{n}+BA\end{bmatrix}}=\det(I_{n}+BA)} ואם נסכם הכל: det ( I m + A B ) = det [ I m + A B 0 B I n ] = det [ I m 0 B I n + B A ] = det ( I n + B A ) {\displaystyle \det(I_{m}+AB)=\det {\begin{bmatrix}I_{m}+AB&0\\B&I_{n}\end{bmatrix}}=\det {\begin{bmatrix}I_{m}&0\\B&I_{n}+BA\end{bmatrix}}=\det(I_{n}+BA)} מש"ל. Sylvester's Determinant Identity, סרטון בערוץ "Michael Penn", באתר יוטיוב (אורך: 11:23) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
גברת דייוויס

גברת דייוויס (Mrs. Davis) היא סדרת טלוויזיה אמריקאית מסוג מדע בדיוני שנוצרה על ידי טארה הרננדז ודיימון לינדלוף עבור שרות הסטרימינג Peacock . בסדרה מככבת בטי גילפין כנזירה המשתמשת באמונתה כדי להשתלט על טכנולוגיה של בינה מלאכותית בשם גברת דייוויס. עוד בסדרה משחקים מרגו מרטינדייל, דייוויד ארקט ואליזבת מארוול. הסדרה הוקרנה בבכורה ב-South by Southwest (SXSW) ב-11 במרץ 2023, לפני הופעת הבכורה שלה ב-Peacock ב-20 באפריל 2023. אמונה וטכנולוגיה סותרות זו את זו כאשר נזירה מתעמתת עם בינה מלאכותית יודעת כל ויכולה בשם גברת דייוויס. בטי גילפין בתור הנזירה סימון, לשעבר אליזבת, נזירה הנאבקת בבינה מלאכותית ג'ייק מקדורמן בתפקיד ווילי, חבר לשעבר של סימון שמתנגד ל-AI איתה אנדי מקווין בתפקיד ג'יי, בעלה של סימון בן צ'פלין בתור ארתור שרדינגר מרגו מרטינדייל בתור הנזירה האחראית של סימון דייוויד ארקט בתור מונטי, אביה של סימון אליזבת מארוול בתור סלסט, אמה של סימון כריס דיאמנטופולוס בתור JQ, בן ברית של ווילי שגם פועל נגד ה-AI אשלי רומאנס קטיה הרברס בתור מתילד לפלור טום ולאשיהה בתור הנס זיגלר "גברת דייוויס", במסד הנתונים הקולנועיים IMDb (באנגלית) "גברת דייוויס", באתר Rotten Tomatoes (באנגלית) "גברת דייוויס", באתר Metacritic (באנגלית) יוני בינרט, עוברות מסך: 23 הסדרות שאתם חייבים לראות ב-2023, באתר ynet, 30 בדצמבר 2022 סמדר שילוני, AI ורפרנסים ל"ביג ליבובסקי": "גברת דייוויס" השאירה אותנו מבולבלים, באתר ynet, 23 באפריל 2023 TCA Award winners, www.tvcritics.org Tom Smyth, All the Winners of the Creative Arts Emmys, Vulture, ‏2024-01-07 (באנגלית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) 2024 Indie Spirit Awards: See the Complete List of Winners, Peoplemag (באנגלית)
שארל השני, רוזן אלנסון

שארל השני, רוזן אלנסון, המכונה "הגדול" (בצרפתית: Charles II d'Alençon;‏ 1297 – 26 באוגוסט 1346) היה רוזן אלנסון ורוזן פרשה (1325 – 1346), וכן רוזן שארטר ורוזן ז'ואיני (1335 – 1336) כבעלה של ז'ואן מז'ואיני. שארל היה בנם השני של שארל, רוזן ולואה ואשתו הראשונה מרגריט, רוזנת אנז'ו, ואחיו של פיליפ השישי, מלך צרפת. באפריל 1314 התחתן עם ז'ואן מז'ואיני שירשה את אביה ז'אן השני כרוזנת ז'ואיני בשנת 1335, אך היא מתה ב-2 בספטמבר 1336. לא היו להם ילדים. שארל ערך את הופעת הבכורה שלו בגיין בהוראת אביו והפגין אומץ רב במצור הראשון שלו. עם מות אביו ב-16 בדצמבר 1325 קיבל שארל את רוזנות אלנסון, את אדמות שמפרון, שאטונאף-אן-תימרה וסנונש, וכן את יער פרשה, בהתאם להסכם שערך אביו. אחיו פיליפ הפך למלך צרפת ב-1328, אך אדוארד השלישי, מלך אנגליה תבע את הכתר וסירב להישבע אמונים. פיליפ מינה את שארל לוטננט גנרל של הממלכה ושלח אותו לדכא מרד בסנטה, שעוררו האנגלים. הוא כבש את סנטה ועוד כמה מעוזים. שארל נכנס למלחמת הירושה הברטונית ב-1340, ולאחר מכן נהרג בקרב קרסי. כמו אביו, הוא נקבר בכנסייה שנהרסה כעת של קובנט דה ג'קובינים בפריז; הדמות שלו מוצגת כעת בבזיליקת סן-דני. את נחלותיו ירש אותו בנו הבכור שארל השלישי. באפריל 1314, הוא התחתן תחילה עם הרוזנת ז'ואן מז'ואיני. לא היו להם ילדים. בדצמבר 1336, לאחר מות אשתו הראשונה, נישא שנית למריה דה לה סרדה אי לארה, בתו של פרננדו דה לה סרדה, לורד לארה. היו להם הילדים הבאים: שארל השלישי, רוזן אלנסון (1337 – 5 ביולי 1375), מונה לארכיבישוף של ליון בשנת 1365. פיליפ מאלנסון (1338 – 1397, רומא), מונה לבישוף של בובאה ב-1356, לימים קרדינל, ארכיבישוף רואן, הפטריארך הלטיני של ירושלים, הפטריארך של אקוויליה, והבישוף של אוסטיה וסבינה פייר השני, רוזן אלנסון (1340 – 20 בספטמבר 1404), נישא למארי שמאלאר, הויסקונטית מבומון-או-מיין. איזבל מאלנסון (1342 – 3 בספטמבר 1379), הפכה לנזירה. רובר, רוזן פרשה (1344 – 1377), , נישא ב-5 באפריל 1374 לז'אן מרואן, בתו של ז'אן הראשון, הוויקונט מרואן. שלט האצולה של הרוזנים והדוכסים של אלנסון מבית ולואה שלט האצולה של רוזני פרשה מדיה וקבצים בנושא שארל השני, רוזן אלנסון בוויקישיתוף שארל השני, רוזן אלנסון, באתר "Find a Grave" (באנגלית) de Venette 1953, p. 312. Autrand 1994, p. 859. Henneman 1971, p. 108. Doubleday 2001, p. 172.
מרגריט, רוזנת אנז'ו

מרגריט, דוכסית אנז'ו (1272 – 31 בדצמבר 1299) הייתה רוזנת אנז'ו ומיין בזכות עצמה ורוזנת ולואה, אלנסון ופרשה בנישואים. אביה של מרגריט היה קרלו השני, מלך נאפולי, ואילו בעלה היה שארל, רוזן ולואה (בנו השלישי של פיליפ השלישי, מלך צרפת), ואחיה הגדול היה לואי הקדוש מטולוז; אחיינה היה קארוי הראשון, מלך הונגריה. מרגריט נולדה ב-1272, והייתה בתם של קרלו השני, מלך נאפולי ומריה מהונגריה, מלכת נאפולי, בתו של אישטוואן החמישי, מלך הונגריה. אביה מסר לבעלה, שארל, רוזן ולואה, את רוזנויות אנז'ו ומיין כנדוניה שלה, איתו היא התחתנה בקורביל באוגוסט 1290. מרגריט מתה ב-31 בדצמבר 1299. למרגריט ושארל נולדו הילדים הבאים: איזבל (1292–1309), אשתו של ז'אן השלישי, דוכס ברטאן פיליפ השישי, מלך צרפת (בערך 1293–1350) ז'אן מוואלואה מרגרט מוואלואה (1295–1342) שארל השני, רוזן אלנסון (1297–1346) מדיה וקבצים בנושא מרגריט, רוזנת אנז'ו בוויקישיתוף Commire & Klezmer 1999, p. 94. Wood 1966, p. 42-43. Morrison & Hedeman 2010, p. 4. Warner 2017, p. 13. Warner 2017, p. 14.
סמל שווייץ

סמל שווייץ הוא סמלה הרשמי של הקונפדרציה השווייצרית. הסמל מכיל את אותו צלב יווני לבן המופיע על דגל שווייץ, אך על מגן אדום. צורתו של המגן משתנה לרוב, למרות שיצאה החלטה פדרלית הכוללת את שרטוט הסמל. כמו הדגל, גם סמל שווייץ מופיע על פריטים רבים, כמו הפרנק השווייצרי, לוחיות רישוי ומוצרים תוצרת שווייץ, כגון אולר צבאי שווייצרי. דגל שווייץ המנון שווייץ מדיה וקבצים בנושא סמל שווייץ בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
המשטרה הפדרלית של אתיופיה

המשטרה הפדרלית באתיופיה (באמהרית: የኢትዮጵያ ፌድራል ፖሊስ) היא ארגון אכיפת חוק מרכזי ברפובליקה הפדרלית הדמוקרטית של אתיופיה. המשטרה הוקמה בשנת 1995 במטרה לשמור על ביטחון הציבור, זכויות האדם וכיבוד החוק והחוקה. המשטרה כפופה למשרד השלום ומנוהלת על ידי ועדת המשטרה הפדרלית. מטה הארגון נמצא באדיס אבבה. המשטרה הפדרלית אחראית לאכיפה וביצוע פעולות חקירה, כמו גם אבטחת הגבולות, שדות התעופה וקווי הרכבת ומתקנים אסטרטגיים ממשלתיים. המשטרה גם מטפלת באכיפת צווי בתי משפט ומתפעלת את מערך הכליאה באמצעות ועדת בתי הסוהר הפדרלית. המשטרה הפדרלית סופגת ביקורת ציבורית רבה על אופן האכיפה הלקוי ושימוש בלתי חוקי בכוח בקרב שוטרים, כאשר רוב ארגוני זכויות האדם האשימו את הממשלה בהזנחת שיטות חקירה ואחריות של אותם שוטרים. כוח משטרה מודרני ראשון הוקם באתיופיה בשנת 1913 בתקופת שלטונו של הקיסר מנליק השני, הכוח נקרא בשפה הרווחת "יקטה זבגנה" (משמר העיר). מאז המשטרה התפתחה במספר רפורמות כדי לענות על הביקוש באותה תקופה. המשטרה הפדרלית האתיופית הוקמה במתכונת הנוכחית בשנת 1995. אתר האינטרנט הרשמי של המשטרה הפדרלית של אתיופיה תסקיר (באנגלית) ערך זה הוא קצרמר בנושא אתיופיה. אתם מוזמנים לתרום לוויקיפדיה ולהרחיב אותו.
שירות הביון והביטחון הלאומי של אתיופיה

שירות הביון והביטחון הלאומי (באמהרית: ብሔራዊ መረጃና ደህንነት አገልግሎት) הוא סוכנות הריגול ושירות הביטחון ברפובליקה הפדרלית הדמוקרטית של אתיופיה. הגוף מופקד על תפקידי איסוף מודיעין, סיכול ריגול עבור המשטרה הפדרלית של אתיופיה וכוחות ההגנה של אתיופיה. השירות הוקם לראשונה במתכונתו המודרנית בשנת 2013. לארגון הסכמי שיתוף פעולה עם קהילת המודיעין האמריקנית, קהילת המודיעין הישראלית וקהילת המודיעין הרוסית. הארגון חתום על מזכר הבנות למלחמה משותפת בטרור עם FBI. הארגון הוקם מתוך שירות הביטחון הלאומי שהיה קיים קודם ועסק בביצוע מעצרים ועינויים, ממניעים פוליטיים, לעיתונאים המתנגדים להשקפת הממשלה ולאנשי אופוזיציה. לאחר 2013, הועבר הארגון לפיקוח הפרלמנט והוא משתף פעולה עם המשמר הרפובליקני האתיופי והסוכנות לביטחון סייבר באתיופיה. אתר האינטרנט הרשמי של שירות הביון והביטחון הלאומי של אתיופיה ערך זה הוא קצרמר בנושא אתיופיה. אתם מוזמנים לתרום לוויקיפדיה ולהרחיב אותו.
דון פטרסון

דון פטרסון (באנגלית: Don Patterson;‏ 26 בדצמבר 1909 – 12 בדצמבר 1998) היה מפיק, אנימטור ובמאי אמריקאי שעבד באולפנים שונים בתקופת תור הזהב של ההנפשה האמריקאית, ביניהם דיסני, פיקסאר, Silver Screen Partners IV, סרטי טאצ'סטון, Warner Bros.-Seven Arts Animation (של האחים וורנר), Metro-Goldwyn-Mayer cartoon studio (של MGM), DePatie–Freleng Enterprises, הרמן ואיזינג, Format Films, וולטר לאנץ הפקות, Famous Studios,‏ Grantray-Lawrence Animation, האנה-ברברה ו-United Productions of America. הוא היה אחיו הבכור של האנימטור ריי פטרסון. פטרסון החל את הקריירה שלו בתחילת שנות ה-30 של המאה ה-20 בתור inbetweener באולפני צ'ארלס מינץ, ולאחר מכן עבר לאולפני וולטר לאנץ. הוא החל לעבוד באולפני וולט דיסני בשנות ה-40, ותרם לחמישה סרטי קולנוע: "פינוקיו", "פנטסיה", "דמבו", "שלושת הקבלרוס" ו"הבה לי מוזיקה". בתחילת שנות ה-50 חזר פטרסון לאולפני לאנץ והפך לאחד מארבעת האנימטורים המרכזיים של לאנץ, יחד עם ריי אברמס, לאברן הרדינג ופול סמית'. מבקר הקולנוע ליאונרד מלטין כתב בספרו "Of Mice and Magic": "דון פטרסון היה הראשון מצוות ההנפשה של לאנץ שניסה לביים, והוא גילה כישרון רב במשימה זו. סרטיו הקצרים הם מהטובים ביותר של תחילת שנות ה-50, מציגים טיפול מיומן בדמויות ותזמון מהיר. בשנת 1952 הוא 'פיקח' על אחד מהסרטים המצוירים הטובים ביותר בכל הזמנים של וודי הנקר, 'Termites from Mars'". בשנת 1985, פטרסון זכה בפרס הזהב בטקס Motion Pictures Screen Cartoonists Awards. פטרסון נפטר ב-12 בדצמבר 1998 בסנטה ברברה, קליפורניה, רק 14 ימים לפני יום הולדתו ה-89. דון פטרסון, במסד הנתונים הקולנועיים IMDb (באנגלית) Barrier, Michael (1999). Hollywood Cartoons: American Animation in Its Golden Age. Oxford University Press. p. 171. ISBN 978-0-19-802079-0. Maltin, Leonard (1987). Of Mice and Magic: A History of American Animated Cartoons (Revised ed.). Plume. p. 177. ISBN 0-452-25993-2. Don Patterson – Awards. Internet Movie Database.
המלחמה הקרליסטית השנייה

המלחמה הקרליסטית השנייה, או מלחמת ה-Matiners (בקטלאנית "משכימי קום", כינוי לפעולה המטרידה שהתרחשה בשעות הבוקר המוקדמות ביותר), הייתה מלחמת אזרחים שהתרחשה בספרד. כמה היסטוריונים רואים בכך מרד קטלוני ישיר נגד מדריד, שהתרחש בעיקר בקטלוניה על ידי הקרליסטים תחת הגנרל רמון קבררה נגד כוחות ממשלתה של איזבלה השנייה. המרד החל בספטמבר 1846 ונמשך עד מאי 1849, והתפשט אף לגליסיה. תאורטית, המלחמה פרצה כדי להקל על נישואיה של איזבלה השנייה עם הטוען לכתר הקרליסטי, קרלוס דה בורבון (או קרלוס השישי), שנתמכה על ידי כמה גורמים דוקטרינריים מהמפלגה המתונה ועל ידי הקרליסטים. הנישואים מעולם לא התקיימו, שכן איזבלה השנייה נישאה לפרנסיסקו דה בורבון. הסכסוך היה מינורי למדי, בחבל הבסקים בהקשר הבסקי, מוקד מרכזי של התקוממויות קרליסטיות, הוא לא היה קיים, כך ש"מלחמה קרליסטית שנייה" מתייחס שם תמיד למלחמה הקרליסטית השלישית. זה עלה בקנה אחד עם המהפכות הדמוקרטיות של 1848, כאשר מריה כריסטינה ביטלה את החוקה של רמון דה נרוואס. נרוואס עצמו הוביל את מתקפת הנגד נגד המרד בגליסיה בעוד פרננדו דה קורדובה, הקפטן הכללי של קטלוניה, הביס את תאי המורדים המבודדים באזור זה עד תחילת 1849. ביוני של אותה שנה ניתנה חנינה לקרליסטים ואלו שברחו חזרו. המלחמה גרמה בין 3,000 ל-10,000 הרוגים. מדיה וקבצים בנושא המלחמה הקרליסטית השנייה בוויקישיתוף Nineteenth Century Death Tolls
צלופחול קטן

צלופחול קטן (שם מדעי: Ammodytes tobianus) הוא מין של דג ימי ממשפחת הצלופחוליים, המצוי במימי האוקיינוס האטלנטי המזרחי שלחופי אירופה. הצלופחול הוא דג קטן יחסית, המגיע עד לאורך של 20 ס"מ והוא דומה אך קטן יותר מהמין Hyperoplus lanceolatus, שמגיע עד לאורך 35 ס"מ. מבנה גופו דק והוא בעל ראש דק ומחודד עם לסת תחתונה ארוכה מעט מהעליונה ובתוכה שיניים חדות וקטנות. לדג רעמת סנפירי גב ושת נמוכים וזנב מפוצל. צבע הדג הוא לרוב ירוק-ירקרק בגב והצידיים מעט כהים כשהבטן בצבע כסף. דגים צעירים מגיעים לבגרות עד גיל שנתיים ויכולים לחיות 7 או 8 שנים. דג זה הוא אוכל פלנקטון הניזון מטרף קטן של זואופלנקטון הכולל דגיגים, חסילונים ומגוון חסרי חוליות. הדג מתרבה בעיקר בימים הצפוניים והממוזגים, לרוב בעומק של עד 30 מטרים ולעיתים מסתמך על שרטונים או על חופי חול, בהם הוא מתחפר. הדג ניזון בעיקר בלילה והוא נפוץ בלהקות גדולות המושכות אחריהם מגוון טורפים, בעיקר עופות ימיים אך גם כלבי ים, דגים טורפים ועוד. להקות גדולות של הצלופחול חיו לחופי בריטניה והים הצפוני אך דיג מופרז גרם לקהילה להתמוטט ולהשפיע על הצלחת הרבייה של עופות ימיים רבים כמו קורמורניים, תוכי ים, יסעור שחפי, ריסות ושחפיות. מדיה וקבצים בנושא צלופחול קטן בוויקישיתוף צלופחול קטן, באתר ITIS (באנגלית) צלופחול קטן, באתר NCBI (באנגלית) צלופחול קטן, באתר Animal Diversity Web (באנגלית) צלופחול קטן, בבסיס הנתונים ARKive (באנגלית) צלופחול קטן, באתר האנציקלופדיה של החיים (באנגלית) צלופחול קטן, באתר FishBase (באנגלית) צלופחול קטן, באתר GBIF (באנגלית) צלופחול קטן באתר הרשימה האדומה של IUCN
האוניברסיטה החופשית של בריסל

האם התכוונתם ל... האוניברסיטה החופשית של בריסל (1834–1969) – אוניברסיטה שפעלה בבירת בלגיה בריסל עד שנת 1969, כשפוצלה לשתי האוניברסיטאות שלהלן: האוניברסיטה החופשית של בריסל (VUB) ‏(Vrije Universiteit Brussel) - אוניברסיטה דוברת הולנדית בעיר בריסל (משנת 1969) האוניברסיטה החופשית של בריסל (ULB) ‏ (Université libre de Bruxelles) - אוניברסיטה דוברת צרפתית בעיר בריסל (משנת 1969)
יוסי נשרי

יוסף צבי (יוסי) נשרי (נולד ב-1950) הוא איש ציבור, ראש עיריית קריית אונו בשנים 2003–2013. נשרי נולד בשנת 1950 בקיבוץ גבעות זייד. ב-1958 התפרק הקיבוץ ונשרי ומשפחתו עבר למושב מבקיעים. בגיל 18 התגייס לצה"ל, שם שירת בסיירת חרוב. לאחר השחרור נישא לסימה, בת קריית אונו והם הקימו את ביתם ביישוב. לפני כניסתו לפוליטיקה, עבד כ-20 שנה כסוכן ביטוח במשרד עצמאי שהקים. בסוף שנת 2002 ראש העירייה דרור בירנבאום התפטר מתפקידו ובכך הקדים את הבחירות המקומיות לאפריל 2003 (במקום שיתקיימו כסדרן באוקטובר). נשרי הקים תנועה עירונית עצמאית בשם "תנועת התושבים" ורץ מטעמה למועצה ולראשות העיר. בסיבוב הראשון זכה נשרי ב-31.7% מקולות הבוחרים ועלה לסיבוב השני מול ישראל גל, שבו זכה ב-54.6% מקולות הבוחרים ונבחר לראשות העיר. סיעתו זכתה ב-3 מנדטים במועצת העיר ונשרי הקים קואליציה. בפברואר 2004 הפכה הקואליציה של נשרי ללעומתית ואותגרה על ידי האופוזיציה. המחלוקת אף הגיעה לדיון בוועדת הפנים והגנת הסביבה של הכנסת. למרות זאת, קידם נשרי את תוכנית ההבראה שאושרה עוד בקדנציה הקודמת וצמצם את הגירעון התקציבי. בבחירות 2008 זכה בבחירות לראשות העיר ברוב דחוק של 52% מקולות הבוחרים לעומת 48% של יריבו, ישראל גל. נשרי, שסיעתו שמרה על כוחה מהבחירות הקודמות, הקים קואליציה עם סיעתו של גל וסיעות נוספות והמשיך לעסוק בנושאי חינוך, רווחה ובתאגיד המים העירוני. בבחירות 2013 התאחדה רשימתו של נשרי עם רשימתו של סגנו וממלא מקומו, איציק ציזר. הרשימה המאוחדת של נשרי וציזר (שנקראה על שם אותיותיה בקלפי, "לב") זכתה ל-4 מנדטים במועצת העיר. נשרי זכה ל-38.4% מקולות הבוחרים והפסיד לישראל גל. סיעתו נשארה באופוזיציה ונשרי פרש מהחיים הפוליטיים. נשרי היה חבר מרכז הליכוד וחבר הליכוד (ולפני זה תנועת החרות) משנת 1971. עם הקמת מפלגת קדימה הצטרף אליה, אך חזר לליכוד כעבור זמן קצר. לקראת הבחירות המוניציפליות בפברואר 2024, הודיע נשרי שיתמודד וירוץ שוב לראשות העיר קריית אונו, הן לראשות והן לרשימה שלו ״י.נ. תנועת התושבים״. המצע שפרסם כלל אג׳נדה א-פוליטית, כלומר ללא הזדהות עם מפלגה ממשלתית כלשהי. כבר בשנת 2012, עוד בתקופת כהונתו כראש עירייה, הוציא ספר ילדים בשם "חגיגה בערוגה". ב-2019 יצא ספר המשך בשם "חגיגה בגינה". כיום נשרי מייעץ לרשויות מקומיות ומשמש כמנטור לראשי רשויות חדשים. נשרי נשוי, אב לארבעה וסב לנכדים. מתגורר בשכונת פסגת אונו בקריית אונו. מדיה וקבצים בנושא יוסי נשרי בוויקישיתוף שאלה מקומית - יוסי נשרי, ראש עיריית קרית אונו. תכנית מלאה, סרטון בערוץ "חדר החדשות ירושלים", באתר יוטיוב (אורך: 24:41) האתר של יוסי נשרי, בו מפורסם מצע הבחירות שלו לראשות העיר, פברואר 2024 ילקוט הפרסומים 5884, באתר נבו, ‏17 בדצמבר 2008 צחר רותם, לוד, חולון וקרית אונו על הכוונת, באתר הארץ, 22 ביוני 2004 התערבותה של ועדת הפנים ואיכות הסביבה הביאה לנסיון פשרה בין ראש עיריית קריית אונו לחברי האופוזיציה במועצה., באתר הכנסת, ‏25 ביולי 2004 אריק זיו ויזר, ראש עיריית קריית אונו יוסי נשרי קורא לכינוס חירום של מרכז הליכוד, באתר ליכודניק, ‏23 בדצמבר 2010 חגיגה בגנה: מאת: יוסי נשרי וד"ר אסתר רגב ; איורים: לי אשד | נשרי, יוסי, 1950 - מחבר (רגב, אסתר (מחבר) | רגב, אסתר (מחבר) ;אשד, לי (מאייר) | הספרייה הלאומית, באתר www.nli.org.il
ויליאם רדי

ויליאם רדי (באנגלית: William Francis Readdy ; נולד ב-24 בינואר 1952) הוא טייס קרב ואסטרונאוט לשעבר בתוכנית מעבורות החלל של נאס"א. ויליאם רדי נולד בעיירה קואונסט פוינט שברוד איילנד. הוא סיים לימודי בית הספר בווירג'יניה ולמד הנדסת אווירונאוטיקה באקדמיית חיל הים של ארצות הברית ממנה קיבל תואר ראשון בשנת 1974. בשנת 1982 הוא קבל תואר שני במינהל ציבורי. לאחר סיום האקדמיה של חיל הים רדי נשלח לקורס טיס. עם סיומו הוא היה טייס במטוס מדגם "A-6 אינטרודר". בשנים 1976–1980 הוא שירת בנושאת מטוסים USS Forrestal. בשנת 1980 הוא קיבל הסכמה של טייס ניסוי. בשנת 1984 רדי החל שירות בנושאת מטוסים USS Coral Sea. בשנת 1986 הוא עבר למילואים ונקלט בנאס"א. במהלך השירות הוא הגיע ל-7,000 שעות טיסה ב-60 כליי טיס. לאחר שירות קצר בנאס"א כטייס 1987 רדי נבחר ליחידת האסטרונאוטים של נאס"א. רדי כיהן בתפקידים טכניים במרכז החלל קנדי ומרכז החלל ג'ונסון. בשנת 1992 הוא השתתף במשימת STS-42 של מעבורת החלל דיסקברי כמומחה משימה (רונלד גרייב היה מפקד הצוות). המטרה העיקרית של המשימה הייתה חקירת השפעת חוסר משקל על אורגניזמים שונים. במשימת STS-51 בשנת 1993 הוא היה טייס של מעבורת החלל דיסקברי (פרנק קלברטסון היה מפקד צוות). המטרה העיקרית הייתה הצבת לוויין תקשורת במסלול וחזרה של לוויין SPAS-ORFEUS. בשנת 1996 הוא טס בפעם השלישית על סיפון מעבורת החלל אטלנטיס כמפקד צוות. מעבורת התברה לתחנת החלל מיר, הביאה אספקה ובוצע החלפת צוות. בנוסף בוצעו במהלך המשימה מספר ניסויים מדעיים על גבי יחידת המעבדה ספייסהאב שנשאה המעבורת. בהמשך ועד לפרישה מנאס"א רדי כיהן במספר תפקידים בארגון במערך הטכני וקרקעי. לאחר פרישה מסוכנות החלל בשנת 2000 רדי השתלב בתעשייה פרטית. בשנת 2002 הוא חזר לנאס"א ומונה לתפקיד ניהולי. הוא כיהן בתפקיד עד לשנת 2005. מדיה וקבצים בנושא ויליאם רדי בוויקישיתוף קורות חיים ריאיון עם ויליאם רדי
אבידות ומציאות (פירושונים)

האם התכוונתם ל... אבידות ומציאות – מחלקה או מקום שנועד לרכז את הטיפול במציאה והחזרה של אבדה. אבידות ומציאות (סדרת טלוויזיה) – סדרת טלוויזיה ישראלית משנת 2008 ששודרה לפני כן כסרט בשנת 2007. אבידות ומציאות (סרט קצר) (באנגלית: Lou (לו)) – סרט קצר אמריקאי, באנימציה ממוחשבת, שהופץ על ידי פיקסאר בשנת 2017.
בית העלמין בנהלל

בית העלמין בנהלל הוא בית העלמין של מושב נהלל שבעמק יזרעאל. מאז פתיחתו בשנות ה-20 של המאה ה-20 נקברו בו רבים מבני המושב, ביניהם מייסדי המושב, בני משפחת דיין, מספר חברי הכנסת, אילן רמון ובנו אסף, מאיר שלו, יהונתן גפן ועוד. בית העלמין נפתח על תל שמרון, בסמוך לבית העלמין של תמרת. הראשונה שנקברה בו הייתה אימו של אחד ממייסדי המושב, שבחרו לקבור אותה בגבעה כקילומטר וחצי מצפון-מזרח למושב. ערך מורחב – קטגוריה:אישים הקבורים בבית הקברות בנהלל בבית העלמין קבורים רבים מבני נהלל, ביניהם מייסדי המושב (ישראל בלוך, ישראל בצר, יהודה גרינקר, צבי הירשפלד, יצחק וולקני-אלעזרי, צבי יהודה, אליעזר יפה, צבי ליברמן, אליעזר וחנה מייזל שוחט, רחל ונח סלוצקי, משה עמי-עד), בני משפחת דיין, אלוף משה פלד, אילן רמון ובנו אסף שנקברו בחלקה הצבאית, מאיר שלו, יהונתן גפן ואחותו נורית גפן בצר, חברי הכנסת יעקב אורי, צבי יהודה ושמואל ומשה דיין (מפא"י) ועמוס הדר (המערך). קברו של משה דיין קברו של אילן רמון ושל בנו, אסף רמון קברו של משה עמי-עד קברו של ישראל בצר קברו של צבי ליברמן קברו של יעקב אבידוב קברו של ישראל בלוך קברו של רוברט גרי מדיה וקבצים בנושא בית העלמין בנהלל בוויקישיתוף בית העלמין בנהלל, באתר BillionGraves ספי בן יוסף, בית הקברות בנהלל, באתר ynet, 13 באוקטובר 2001 איריס זרטל‏, באה מנוחה ליגע: סיור בבית הקברות שבו נקבר אסי דיין, באתר וואלה, 4 במאי 2014 אלי אשכנזי‏, בית העלמין בנהלל הפך לפנתיאון בו נקברו כמה מהגדולים בתולדות מדינת ישראל, באתר וואלה, 22 באפריל 2023 אילן רמון נטמן בבית העלמין בנהלל, באתר ynet, 11 בפברואר 2003 שרון רופא אופיר ורוני סופר, אסף ייקבר לצד אביו: "מחבקים את המשפחה", באתר ynet, 14 בספטמבר 2009 "הדמויות בספרים שכתבת ננטשו": הסופר מאיר שלו הובא למנוחות בנהלל, באתר ישראל היום, 14 באפריל 2023 חן ביאר ושני נחשוני, יהונתן גפן הובא למנוחות בנהלל: "אגרוף לבטן", באתר כאן – תאגיד השידור הישראלי, 21 באפריל 2023 אלי אלון, סיפורו של בית הקברות ההיסטורי נהלל, באתר News1, ‏2 בינואר 2019 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
נורווד

האם התכוונתם ל... אוליבר נורווד – כדורגלן צפון-אירי ברנדי נורווד – מוזיקאית אמריקאית ג'אנט ל. נורווד – סטטיסטיקאית אמריקנית